FOTO Mediafax

Ancheta vizează fapte penale pe care le-ar fi săvârşit Consiliul de Administraţie al Societăţii Române de Radiodifuziune în perioada 2000-2014, structură din care făcea parte si Ducu Bertzi. Acuzaţia care-l vizează şi pe interpret se referă la achiziţionarea din bani publici a unui post de radio în Republica Moldova, post care ar fi fost utilizat în interes privat, nu în interesul statului român.

Consiliul de Administraţie al SRR ar fi avizat această tranzacţie în mod abuziv, susţin anchetatorii. Achiziţia s-ar fi făcut prin intermediul Departamentului Românilor de Pretutindeni, structură aflată în subordinea ministerului de Externe şi care era condusă de Eugen Tomac.